**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**11/03/2025**

**ΠΡΟΓΡΑΜΜΑ  ΤΡΙΤΗΣ  11/03/2025**Το πρόγραμμα τροποποιείται λόγω της 24ωρης Απεργίας που προκήρυξε η ΠΟΕΣΥ, από την Τρίτη 11/03 ώρα 05:00 π.μ. έως την Τετάρτη 12/03 ώρα 05:00 π.μ..

Δεν θα μεταδοθούν οι Εκπομπές «**Συνδέσεις**» και «**Πρωίαν Σε Είδον**» καθώς και τα **Δελτία Ειδήσεων**.

|  |  |
| --- | --- |
| Ντοκιμαντέρ / Τρόπος ζωής | **WEBTV** |

**05:30**  |   **Συνάνθρωποι  (E)**   **(Τροποποίηση προγράμματος)**  
  
Γ' ΚΥΚΛΟΣ   
  
**Έτος παραγωγής:** 2024

Ημίωρη εβδομαδιαία εκπομπή, παραγωγής ΕΡΤ 2024.  
  
Άνθρωποι από όλη την Ελλάδα, που σκέφτονται δημιουργικά και έξω από τα καθιερωμένα, παίρνουν τη ζωή στα χέρια τους και προσφέρουν στον εαυτό τους και τους γύρω τους. Άνθρωποι που οραματίζονται, συνεργάζονται, επιμένουν, καινοτομούν, δημιουργούν, προσφέρουν. Άνθρωποι με συναίσθηση και ενσυναίσθηση.  
  
Γιατί κάποιοι γράφουν τη δική τους ιστορία και έχει θετικό πρόσημο. +άνθρωποι

**«Πράμνειος Οίνος» [Με αγγλικούς υπότιτλους]**   
**Eπεισόδιο**: 3

Ικαριώτικα κρασιά, που σαλπάρουν από το Αιγαίο, ταξιδεύουν στα πέρατα της γης και κατακτούν περίοπτη θέση στη λίστα με τα παγκοσμίως αναγνωρισμένα κρασιά που σερβίρουν εστιατόρια βραβευμένα με αστέρια Michelin.  
  
Ο Γιάννης Δάρρας συναντάει τον οραματιστή οινοποιό, που ανέδειξε τις ντόπιες ποικιλίες σταφυλιών της Ικαρίας και έβαλε το μούστο τους να ζυμωθεί μέσα σε πήλινους αμφορείς θαμμένους στη γη και σε γυάλινα μπουκάλια στο βυθό της θάλασσας.  
  
Ένα οινοποιείο που παράγει μοναδικά κρασιά αλλά και επιστημονική γνώση. Η αναβίωση των τεχνικών οινοποίησης από την αρχαιότητα, χωρίς χρήση χημικών και μηχανικών μέσων, οι κλιματολογικές συνθήκες και η σύνθεση του εδάφους έχουν γίνει πεδίο μελέτης και εκπόνησης διδακτορικών μελετών ελληνικών και ξένων εκπαιδευτικών ιδρυμάτων.

Παρουσίαση: Γιάννης Δάρρας  
Έρευνα, Αρχισυνταξία: Γιάννης Δάρρας  
Διεύθυνση Παραγωγής: Νίνα Ντόβα  
Σκηνοθεσία: Βασίλης Μωυσίδης  
Δημοσιογραφική υποστήριξη: Σάκης Πιερρόπουλος  
Παρουσίαση: Γιάννης Δάρρας

|  |  |
| --- | --- |
| Ντοκιμαντέρ | **WEBTV** **ERTflix** |

**06:00**  |   **CERN 70 χρόνια – Το Ελληνικό Αποτύπωμα**   **(Τροποποίηση προγράμματος)**  
  
**Έτος παραγωγής:** 2024

Με αφορμή τους εορτασμούς για τα 70 χρόνια του CERN στη Γενεύη, η ERTWorld μεταδίδει το ντοκιμαντέρ «CERN 70 χρόνια – Το ελληνικό αποτύπωμα», που επιμελήθηκε και παρουσιάζει η δημοσιογράφος της ΕΡΤ Αντριάνα Παρασκευοπούλου.  
  
Η κάμερα της ΕΡΤ επισκέφθηκε τον Ευρωπαϊκό Οργανισμό Πυρηνικών Ερευνών, εκατό μέτρα κάτω από την επιφάνεια της Γης, στα σύνορα Γαλλίας-Ελβετίας, εκεί όπου οι επιστήμονες επιδιώκουν να αναπαραγάγουν τις συνθήκες του Big Bang, συγκρούοντας πρωτόνια με την ταχύτητα του φωτός.  
  
Η ελληνική συμμετοχή είναι ισχυρή, καθώς πρόεδρος του Συμβουλίου του CERN είναι ο καθηγητής Κώστας Φούντας, ενώ περισσότεροι από 300 Έλληνες επιστήμονες, κάποιοι από τους οποίους μίλησαν στην ΕΡΤ, εργάζονται σήμερα στον Ευρωπαϊκό Οργανισμό.  
  
Στα εβδομήντα του χρόνια το CERN δεν σταμάτησε να εξερευνά. Από την επινόηση του παγκόσμιου ιστού έως τη διαχείριση ασύλληπτων ποσοτήτων δεδομένων, το CERN συνεχίζει να βρίσκεται στην αιχμή της τεχνολογικής καινοτομίας, διαμορφώνοντας το μέλλον της επιστήμης και της επικοινωνίας.

Έρευνα-αρχισυνταξία-παρουσίαση: Αντριάνα Παρασκευοπούλου  
  
Εικόνα: Ανδρέας Δημόπουλος  
Ήχος: Παναγιώτα Δερβιτσιώτη  
Δημοσιογραφική παραγωγή: Μιχάλης Αρβανίτης  
Σκηνοθετική επιμέλεια: Αλέξανδρος Δημητριάδης  
  
Επιστημονικός σύμβουλος: Πάνος Χαρίτος (φυσικός CERN, υπεύθυνος διάχυσης επιστημονικών αποτελεσμάτων)  
  
Εσωτερική παραγωγή ERTNews

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**07:00**  |   **Φάσμα  (E)**   **(Τροποποίηση προγράμματος)**  
  
Γ' ΚΥΚΛΟΣ

Το «Φάσμα» επιστρέφει στην ERTWorld, παρουσιάζοντας όλο το φάσμα της ειδησεογραφίας σε βάθος.   
Η ενημερωτική εκπομπή με παρουσιαστές τους Γιάννη Παπαδόπουλο, Αλεξία Καλαϊτζή, Έλενα Καρανάτση, Ελβίρα Κρίθαρη και Νιόβη Αναζίκου εξετάζει θέματα που απασχολούν την κοινωνία, ρίχνει φως σε αθέατες πτυχές των γεγονότων, αναδεικνύοντας άγνωστες ιστορίες και κρίσιμα ζητήματα που χάνονται μέσα στον καταιγισμό της πληροφόρησης.  
Η δημοσιογραφική ομάδα της εκπομπής δίνει χώρο και χρόνο στην έρευνα, με στόχο την τεκμηριωμένη και πολύπλευρη ενημέρωση.

**«Μακροχρόνια Φροντίδα» & «Οικογένειες Μίλια Μακριά»**   
**Eπεισόδιο**: 7

Η εκπομπή εστιάζει στις ανάγκες μακροχρόνιας φροντίδας για άτομα με αναπηρίες, χρόνιες παθήσεις και ηλικιωμένους στην Ελλάδα, αναδεικνύοντας τα προβλήματα της ανεπίσημης και μη εξειδικευμένης φροντίδας, της έλλειψης επαγγελματιών φροντιστών και των περιορισμένων δομών.  
Παράλληλα, εξετάζει τις προκλήσεις που προκύπτουν από τη γήρανση του πληθυσμού και τις οικονομικές δυσκολίες στην κάλυψη αυτών των αναγκών.  
  
Η Έλενα Καρανάτση συναντά οικογένειες, που ζουν μίλια μακριά, με έναν γονέα στην Ελλάδα, όσο ο άλλος ζει και εργάζεται στο εξωτερικό, εστιάζοντας στις δυσκολίες της καθημερινότητας και στο πολυσυζητημένο brain gain.

Παρουσίαση: Γιάννης Παπαδόπουλος, Αλεξία Καλαϊτζή, Έλενα Καρανάτση, Ελβίρα Κρίθαρη, Νιόβη Αναζίκου  
Αρχισυνταξία: Λάζαρος Μπέλτσιος   
Σκηνοθεσία: Γιάννης Ρεμούνδος   
Διεύθυνση παραγωγής: Ηλίας Φλωριώτης

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**08:00**  |   **Κεραία  (E)**   **(Τροποποίηση προγράμματος)**  
  
Ε' ΚΥΚΛΟΣ   
  
**Έτος παραγωγής:** 2024

Η «Κεραία» με τη Ρέα Βιτάλη επανέρχεται μ’ έναν νέο κύκλο 12 επεισοδίων.  
Η εκπομπή πραγματεύεται δύσκολα θέματα που απασχολούν τη σύγχρονη κοινωνία, παρακινώντας μας να «ξεβολευτούμε», να προβληματιστούμε και ίσως ακόμη να επανεξετάσουμε όσα θεωρούμε δεδομένα.   
Η χρονογράφος Ρέα Βιτάλη, με εξερευνητική διάθεση και μέσω μίας ετερόκλητης σύνθεσης επισκεπτών, που καταθέτουν τις γνώσεις και τα βιώματα τους, προσεγγίζει την κάθε θεματική πολύπλευρα, αποσαφηνίζοντας πολύπλοκα ζητήματα και αναδεικνύοντας νέες οπτικές.   
Άλλοτε μελετώντας το παρελθόν κι άλλοτε με το βλέμμα στραμμένο στο μέλλον, στόχος της εκπομπής είναι να προσφέρει «τροφή για σκέψη», όχι για να δοθούν αναγκαστικά απαντήσεις, αλλά σίγουρα για να εγερθούν ερεθίσματα και ερωτήματα.

**«Σκλήρυνση κατά πλάκας»**   
**Eπεισόδιο**: 11

Η εκπομπή «Κεραία» με τη Ρέα Βιτάλη είναι αφιερωμένη στην ενημέρωση για τη σκλήρυνση κατά πλάκας ή την πολλαπλή σκλήρυνση, έτσι όπως σήμερα αποκαλείται η αυτοάνοση νευρολογική νόσος, που προσβάλλει εκφυλιστικά όλο και μεγαλύτερο ποσοστό συνανθρώπων μας παγκοσμίως.  
  
Στην εκπομπή γνωρίζουμε την πάσχουσα Χριστίνα Λούβαρη που άκουσε, για πρώτη φορά, τη διάγνωση το 2001, μόλις είχε φέρει στον κόσμο την κόρη της. Ακόμη, γνωρίζουμε ένα ζευγάρι την Έφη και τον Γιώργο Τσούκα. Η Έφη νόσησε το 1992, δύο χρόνια μετά το γάμο της με τον Γιώργο, στα 28 της χρόνια.  
  
Επίσης, στην εκπομπή φιλοξενούνται:  
- ο νευρολόγος και αναπληρωτής καθηγητής της Ιατρικής Σχολής του Πανεπιστημίου Αθηνών, Γεώργιος Ι. Κούτσης, ο οποίος μιλάει για τις νεότερες εξελίξεις στην αντιμετώπιση της νόσου  
- η πρόεδρος του Συλλόγου Ατόμων με Σκλήρυνση Κατά Πλάκας (ΣΑΜΣΚΠ), Βάσω Μαράκα, η οποία θίγει ζητήματα διεκδίκησης των ασθενών στην προσβασιμότητα σε όλους τους χώρους  
- η ψυχοθεραπεύτρια Χαρά Παπαδοπούλου, η οποία αναφέρεται στην ψυχολογική υποστήριξη όλων των ασθενών και των οικογενειών τους  
- η κοινωνική λειτουργός του Συλλόγου Ατόμων με Σκλήρυνση Κατά Πλάκας (ΣΑΜΣΚΠ), Ντίνα Πανταζή, η οποία μιλάει για τις παροχές του κράτους προς τους ασθενείς με πολλαπλή σκλήρυνση και  
- ο φυσιοθεραπευτής Παναγιώτης Βέρδης, που έμπρακτα προσφέρει τις υπηρεσίες του στην εκγύμναση και ανακούφιση των ασθενών με πολλαπλή σκλήρυνση.

Ιδέα-Έρευνα: Ρέα Βιτάλη   
Σκηνοθεσία: Άρης Λυχναράς   
Μοντάζ: Κώστας Κουράκος   
Αρχισυνταξία: Βούλα Βουδούρη   
Παραγωγή: Θοδωρής Καβαδάς

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**09:00**  |   **Φτάσαμε  (E)**   **(Τροποποίηση προγράμματος)**  
  
Γ' ΚΥΚΛΟΣ

Ένας ακόμα κύκλος περιπέτειας, εξερεύνησης και γνωριμίας με πανέμορφους τόπους και ακόμα πιο υπέροχους ανθρώπους ξεκίνησε για την εκπομπή “Φτάσαμε” με τον Ζερόμ Καλούτα.  
  
Στον τρίτο κύκλο αυτού του διαφορετικού ταξιδιωτικού ντοκιμαντέρ, ο Ζερόμ ανακαλύπτει νέους μακρινούς ή κοντινότερους προορισμούς και μυείται στα μυστικά, στις παραδόσεις και στον τρόπο ζωής των κατοίκων τους.  
  
Γίνεται θαλασσόλυκος σε ελληνικά νησιά και σε παραθαλάσσιες πόλεις, ανεβαίνει σε βουνά, διασχίζει φαράγγια, δοκιμάζει σκληρές δουλειές ή ντελικάτες τέχνες, μαγειρεύει με κορυφαία προϊόντα της ελληνικής γης, εξερευνά τοπικούς θρύλους, γίνεται αγρότης, κτηνοτρόφος, μούτσος ή καπετάνιος! Πάντα με οδηγό την διάθεση να γίνει ένα με τον τόπο και να κάνει νέους φίλους, πάντα με το γιουκαλίλι στο χέρι και μια αυτοσχέδια μελωδία κι ένα στίχο, εξαιρετικά αφιερωμένο στους ανθρώπους που δίνουν ζωή και ταυτότητα σε κάθε περιοχή.

**«Σάμος» [Με αγγλικούς υπότιτλους]**   
**Eπεισόδιο**: 24

Στο νησί της Ήρας και του Πυθαγόρα, που συνδυάζει την ιστορία και την πλούσια φύση με τη φιλοσοφία και τον πολιτισμό, στη μαγευτική Σάμο της γεύσης και του γλυκού κρασιού, ταξιδεύει η εκπομπή “Φτάσαμε”, με τον Ζερόμ Καλούτα.  
  
Η πόλη της Σάμου, με την όμορφη παραλιακή οδό με τα κάθετα καλντερίμια κερδίζει από την αρχή τον Ζερόμ, ο οποίος ανεβαίνει στο πανέμορφο Άνω Βαθύ για να γνωρίσει την τέχνη της κατασκευής χειροποίητων μουσικών οργάνων, αλλά και της σαμιώτικης μουσικής παράδοσης.  
  
Στο βόρειο τμήμα του νησιού, στους φημισμένους για τα εξαιρετικής ποιότητας προϊόντα τους Βουρλιώτες, ο Ζερόμ μυείται στα μυστικά της σαμιώτικης γαστρονομίας, φτιάχνοντας παραδοσιακά μπουρέκια με κολοκύθα, που συνοδεύουν ιδανικά το γλυκό κρασί της περιοχής.  
  
Στους Δρακαίους, ένα απομακρυσμένο αλλά πανέμορφο χωριό στα βορειοδυτικά του νησιού, ο Ζερόμ συναντά έναν από τους τελευταίους καραβομαραγκούς της Σάμου, η οποία υπήρξε σημαντικό ναυτικό και ναυπηγικό κέντρο του Αιγαίου.  
  
Τη σημασία του “μέτρον άριστον”, φιλοσοφικά αλλά και πρακτικά, εξερευνά ο Ζερόμ στους Κουμαραδαίους, ένα χωριό που συνεχίζει τη μακρά παράδοση του νησιού στην τέχνη της κεραμικής. Ο Ζερόμ ανακαλύπτει τα μυστικά της “Κούπας του Πυθαγόρα” και δοκιμάζει τις ικανότητές του στην τέχνη του πηλού.  
  
Το επεισόδιο ολοκληρώνεται στην πόλη της Σάμου, σε ένα χώρο δημιουργικής απασχόλησης γεμάτο ιστορίες ζωής, ελπίδας και αλληλεγγύης...

Παρουσίαση: Ζερόμ Καλούτα  
Σκηνοθεσία: Ανδρέας Λουκάκος  
Διεύθυνση παραγωγής: Λάμπρος Παπαδέας  
Αρχισυνταξία: Χριστίνα Κατσαντώνη  
Διεύθυνση φωτογραφίας: Ξενοφών Βαρδαρός  
Οργάνωση παραγωγής: Ειρήνη Δράκου  
Έρευνα: Νεκταρία Ψαράκη

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**10:00**  |   **Ώρα Χορού  (E)**   **(Τροποποίηση προγράμματος)**  
  
Β' ΚΥΚΛΟΣ

Ωριαία εκπομπή, παραγωγής 2024.   
Τι νιώθει κανείς όταν χορεύει; Με ποιον τρόπο τον απελευθερώνει; Και τι είναι αυτό που τον κάνει να αφιερώσει τη ζωή του στην Τέχνη του χορού;   
Από τους χορούς του “δρόμου” και το tango μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, καθηγητών, χορογράφων και ανθρώπων που χορεύουν διαφορετικά είδη χορού καταγράφοντας το πάθος, την ομαδικότητα, τον πόνο, τη σκληρή προετοιμασία, την πειθαρχία και τη χαρά που ο καθένας από αυτούς βιώνει.   
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό. Μια σειρά που για μία ακόμα σεζόν ξεχειλίζει μουσική, κίνηση και ρυθμό.   
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**Επεισόδιο: Η Ευρώπη χορεύει ελληνικούς χορούς - Μέρος Α' [Με αγγλικούς υπότιτλους]**

Η Ευρώπη χορεύει ελληνικούς χορούς! Η Ώρα Χορού ταξιδεύει στις Βρυξέλλες και στο Aartselaar και συναντά ανθρώπους διαφορετικών εθνικοτήτων, οι οποίοι μαθαίνουν ελληνικούς χορούς.  
  
Η Μαρία Καραχάλιου, Αντιπρόεδρος Λυκείου των Ελληνίδων Βρυξελλών και η Καλίτσα Πανταζής, ψυχή του Χορευτικού Συγκροτήματος Kalitsa, κρατούν ζωντανή την παράδοση για τους Έλληνες του Βελγίου είτε είναι μετανάστες παλαιότερης γενιάς, είτε έχουν μετακομίσει πρόσφατα για δουλειά. Το πραγματικά αξιοσημείωτο όμως είναι ότι έχουν καταφέρει να προσελκύσουν το ενδιαφέρον δεκάδων ανθρώπων από διαφορετικές εθνικότητες που βρίσκουν στους ελληνικούς χορούς και την παράδοση της Ελλάδας κάτι τόσο ενδιαφέρον ώστε να επιλέγουν στον ελεύθερο χρόνο τους να ασχοληθούν με αυτό.  
  
Η Ώρα Χορού παρακολουθεί τα μαθήματά τους, όσο οι πρωταγωνιστές εξομολογούνται τις βαθιές σκέψεις τους στην Νικόλ Αλεξανδροπούλου, η οποία βρίσκεται πίσω από τον φακό.

|  |  |
| --- | --- |
| Ντοκιμαντέρ / Τέχνες - Γράμματα | **WEBTV** **ERTflix** |

**11:00**  |   **45 Μάστοροι 60 Μαθητάδες  (E)**   **(Τροποποίηση προγράμματος)**  
  
Β' ΚΥΚΛΟΣ   
  
**Έτος παραγωγής:** 2023

Εβδομαδιαία ημίωρη εκπομπή, παραγωγής 2023-2024.  
  
Σειρά ημίωρων ντοκιμαντέρ, που παρουσιάζουν παραδοσιακές τέχνες και τεχνικές στον 21ο αιώνα, τα οποία έχουν γυριστεί σε διάφορα μέρη της Ελλάδας.  
  
Δεύτερος κύκλος 10 πρωτότυπων ημίωρων ντοκιμαντέρ, τα οποία έχουν γυριστεί από τους πρόποδες του Πάικου και τον Πεντάλοφο Κοζάνης, ως την Κρήτη και τη Ρόδο, το Διδυμότειχο και τη Σπάρτη. Σε τόπους δηλαδή, όπου συνεχίζουν να ασκούνται οικονομικά βιώσιμες παραδοσιακές τέχνες, κάποιες από τις οποίες έχουν ενταχθεί στον κατάλογο της άυλης πολιτιστικής κληρονομιάς της UNESCO.  
  
Η γνωστή stand up comedian Ήρα Κατσούδα επιχειρεί να μάθει τα μυστικά της κατασκευής της λύρας ή των στιβανιών, της οικοδόμησης με πέτρα ή της χαλκουργίας και του βοτσαλωτού στους τόπους όπου ασκούνται αυτές οι τέχνες. Μαζί της, βιώνει τον κόπο, τις δυσκολίες και τις ιδιαιτερότητες της κάθε τέχνης κι ο θεατής των ντοκιμαντέρ!

**«Παραδοσιακή Οργανοποιία - Η Κρητική Λύρα» [Με αγγλικούς υπότιτλους]**   
**Eπεισόδιο**: 2

Η κρητική λύρα, ξαδέλφη της κωνσταντινουπολίτικης και της ποντιακής λύρας, κατασκευάζεται ακόμη με τον παραδοσιακό τρόπο από ανθρώπους που αγαπάνε τον ήχο και τη μουσική της.   
Στο νέο επεισόδιο του 45 Μάστοροι, 60 Μαθητάδες, η Ήρα επισκέπτεται το εργαστήριο του Στέλιου Πετράκη στις Γούβες του νομού Ηρακλείου και, αφού μάθει δυο τρία βασικά πράγματα για τα είδη της λύρας, ανακαλύπτει πως η κατασκευή της ξεκινάει από κορμούς δέντρων σε ερείπια σπιτιών, συνεχίζεται με προσεκτική κοπή και αναζήτηση του τέλειου ξύλου, ώστε να έχει το όργανο το σωστό ήχο, ενώ ακολουθεί μια ατελείωτη ιεροτελεστία, αντάξια ενός οργάνου, που είναι φτιαγμένο για να μας συνοδεύει σε χαρές και λύπες.   
Μαζί με την Ήρα, ο θεατής θα πάρει μια ιδέα για τον τρόπο κατασκευής του μουσικού οργάνου που λατρεύεται στην Κρήτη, ενώ θ’ ακούσει και δυο σπουδαίους μουσικούς (τον Ρος Ντέιλι και την Κέλυ Θωμά) να δοκιμάζουν τις λύρες τους μαζί με τον Στέλιο Πετράκη.

Παρουσίαση: Ήρα Κατσούδα   
Σκηνοθεσία - Concept: Γρηγόρης Βαρδαρινός   
Σενάριο - Επιστημονικός Συνεργάτης: Φίλιππος Μανδηλαράς   
Διεύθυνση Παραγωγής: Ιωάννα Δούκα   
  
Σύνθεση Μουσικής: Γεώργιος Μουχτάρης   
Τίτλοι αρχής - Graphics: Παναγιώτης Γιωργάκας

|  |  |
| --- | --- |
| Ταινίες | **WEBTV** |

**11:30**  |   **Κάθε Κατεργάρης στον Πάγκο του - Ελληνική Ταινία**   **(Τροποποίηση προγράμματος)**  
  
**Έτος παραγωγής:** 1969  
**Διάρκεια**: 90'

Ένας φτωχός νέος, ο Θόδωρος, μικροψεύτης και καταφερτζής, γράφει στον μετανάστη θείο του στην Αυστραλία πως είναι οικογενειάρχης με δύο παιδιά και οικονομικές δυσκολίες. Ο πλούσιος θείος έρχεται στην Αθήνα για να δώσει στον Θόδωρο ένα μέρος μιας κληρονομιάς. Τότε ο ψεύτης ανιψιός στριμώχνεται άσχημα, ενώ την κατάσταση σώζει μια βοηθός πολιτικού μηχανικού, την οποία έχει γνωρίσει και ερωτευθεί, καθώς έψαχνε να αγοράσει σπίτι.

Παίζουν: Γιώργος Πάντζας, Ξένια Καλογεροπούλου, Νίκος Σταυρίδης, Βασίλης Αυλωνίτης, Γιώργος Παπαζήσης, Αιμιλία Υψηλάντη, Ορφέας Ζάχος, Δημήτρης Μπισλάνης, Πόπη Άλβα, Νάσος Κεδράκας, Γιώργος Γρηγορίου, Μάκης Δεμίρης, Νικόλ Κοκκίνου, Πόπη Δεληγιάννη, Λίλα Δρούτσα, Ανδρέας Συρογιάννης, Στέλλα Κούμουλου  
Σενάριο: Γιώργος Λαζαρίδης  
Σκηνοθεσία: Κώστας Ανδρίτσος

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**13:00**  |   **Ηλέκτρα (ΝΕΟ ΕΠΕΙΣΟΔΙΟ)**     
  
Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.  
  
Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**   
**Eπεισόδιο**: 109

Η Ηλέκτρα κρατά το όπλο μπροστά στον Σωτήρη. Του ζητά να της βεβαιώσει ότι, αν χρειαστεί, θα το χρησιμοποιήσει για εκείνη. Ο Σωτήρης κατανεύει, μη γνωρίζοντας τι σχεδιάζει. Ο Παύλος διαβεβαιώνει την άναυδη Δόμνα, ότι η κόρη της προσπαθεί συνεχώς να τον παρασύρει. Και πρέπει επιτέλους, κάποιος, να τη σταματήσει. Γιατί φεύγουν όλοι τρέχοντας από το μαγαζί της Ζωής, ενώ ο Περλεπές δίνει τη διάλεξή του για τους Άλκιμους; Η Δανάη ξυπνά στο πλευρό του Μπόγρη. Εκείνος αποπειράται να τη χαϊδέψει, μα εκείνη του ζητά να φύγει. Γιατί; Η Τιτίκα με τον Νικόλα ξεκινούν για το ναυπηγείο. Εκεί πηγαίνει και ο Σωτήρης, δίχως να γνωρίζει τι τον περιμένει ή τι δεν τον περιμένει, πλέον. Η Δόμνα βλέπει την κόρη της, ντυμένη προκλητικά και συνειδητοποιεί ότι ο Παύλος είχε δίκιο. Αυτή είναι μια άλλη Ηλέκτρα. Η Σοφία πηγαίνει στο σπίτι της Μάρως, αποφασισμένη να βάλει τέλος στην ιστορία της με τον Κυριάκο και ενώ στο ναυπηγείο επικρατεί πανικός, ο Νικόλας πηγαίνει να βρει την Ηλέκτρα, η οποία του ζητά, ένα μόνο: να φυτέψει στον Σωτήρη υποψίες για εκείνη και τον Παύλο.

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).   
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)  
  
Σενάριο: Μαντώ Αρβανίτη, Θωμάς Τσαμπάνης   
Σκηνοθεσία: Βίκυ Μανώλη   
Σκηνοθέτες: Θανάσης Ιατρίδης, Λίνος Χριστοδούλου   
Διεύθυνση φωτογραφίας: Γιάννης Μάνος, Αντώνης Κουνέλας  
Ενδυματολόγος: Έλενα Παύλου   
Σκηνογράφος: Κική Πίττα   
Οργάνωση παραγωγής: Θοδωρής Κόντος   
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ   
Παραγωγή: ΕΡΤ

|  |  |
| --- | --- |
| Ψυχαγωγία / Γαστρονομία | **WEBTV** **ERTflix** |

**14:05**  |   **Ποπ Μαγειρική (ΝΕΟ ΕΠΕΙΣΟΔΙΟ)**     
  
Η' ΚΥΚΛΟΣ

Για 6η χρονιά, η ΠΟΠ Μαγειρική αναδεικνύει τον πλούτο των υλικών της ελληνικής υπαίθρου και δημιουργεί μοναδικές γεύσεις, με τη δημιουργική υπογραφή του σεφ Ανδρέα Λαγού που βρίσκεται ξανά στο τιμόνι της εκπομπής!   
  
Φέτος, η ΠΟΠ Μαγειρική είναι ανανεωμένη, με νέα κουζίνα, νέο on air look και μουσικό σήμα, νέες ενότητες, αλλά πάντα σταθερή στον βασικό της στόχο, να μας ταξιδέψει σε κάθε γωνιά της Ελλάδας, να φέρει στο τραπέζι μας τα ανεκτίμητης αξίας αγαθά της ελληνικής γης, να φωτίσει μέσα από τη γαστρονομία την παράδοση των τόπων μας και τη σπουδαιότητα της διαφύλαξης του πλούσιου λαογραφικού μας θησαυρού, και να τιμήσει τους παραγωγούς της χώρας μας που πασχίζουν καθημερινά για την καλλιέργειά τους.  
Σημαντικό στοιχείο σε κάθε συνταγή είναι τα βίντεο που συνοδεύουν την παρουσίαση του κάθε προϊόντος, με σημαντικές πληροφορίες για την ιστορία του, την διατροφική του αξία, την προέλευσή του και πολλά ακόμα που εξηγούν κάθε φορά τον λόγο που κάθε ένα από αυτά ξεχωρίζει και κερδίζει επάξια περίοπτη θέση στα πιο ευφάνταστα τηλεοπτικά –και όχι μόνο- μενού.   
Η εκπομπή εμπλουτίζεται επίσης με βίντεο – αφιερώματα που θα μας αφηγούνται τις ιστορίες των ίδιων των παραγωγών και θα μας διακτινίζουν στα πιο όμορφα και εύφορα μέρη μιας Ελλάδας που ίσως δεν γνωρίζουμε, αλλά σίγουρα θέλουμε να μάθουμε!   
Οι ιστορίες αυτές θα αποτελέσουν το μέσο, από το οποίο όλα τα ελληνικά Π.Ο.Π και Π.Γ.Ε προϊόντα, καθώς και όλα τα υλικά, που συνδέονται άρρηκτα με την κουλτούρα και την παραγωγή της κάθε περιοχής, θα βρουν τη δική τους θέση στην κουζίνα της εκπομπής και θα εμπνεύσουν τον Αντρέα Λαγό να δημιουργήσει συνταγές πεντανόστιμες, πρωτότυπες, γρήγορες αλλά και οικονομικές, με φόντο, πάντα, την ασυναγώνιστα όμορφη Ελλάδα!   
Μαζί του, ο Αντρέας Λαγός θα έχει ξανά αγαπημένα πρόσωπα της ελληνικής τηλεόρασης, καλλιτέχνες, δημοσιογράφους, ηθοποιούς και συγγραφείς που θα τον βοηθούν να μαγειρέψει, θα του μιλούν για τις δικές τους γαστρονομικές προτιμήσεις και εμπειρίες και θα του αφηγούνται με τη σειρά τους ιστορίες που αξίζει να ακουστούν.   
Γιατί οι φωνές των ανθρώπων ακούγονται διαφορετικά μέσα σε μια κουζίνα. Εκεί, μπορούν να αφήνονται στις μυρωδιές και στις γεύσεις που τους φέρνουν στο μυαλό αναμνήσεις και τους δημιουργούν μια όμορφη και χαλαρή διάθεση να μοιραστούν κομμάτια του εαυτού τους που το φαγητό μόνο μπορεί να ξυπνήσει!   
Κάπως έτσι, για άλλη μια σεζόν, ο Ανδρέας Λαγός θα καλεί καλεσμένους και τηλεθεατές να μην ξεχνούν να μαγειρεύουν με την καρδιά τους, για αυτούς που αγαπούν!  
  
Γιατί η μαγειρική μπορεί να είναι ΠΟΠ Μαγειρική!  
  
#popmageiriki

**«Ρέα Τουτουντζή - Πετούρες Αρκαδίας, Κονσερβολιά Πηλίου»**   
**Eπεισόδιο**: 126

Στην κουζίνα της «ΠΟΠ Μαγειρικής» έρχεται η πρώην Σταρ Ελλάς και ηθοποιός Ρέα Τουτουνζή.   
Μαζί με τον οικοδεσπότη της εκπομπής, Ανδρέα Λαγό, δημιουργούν δύο πολύ γευστικά πιάτα, το πρώτο με Πετούρες Αρκαδίας και το δεύτερο με Κονσερβολιά Πηλίου.  
Η Ρέα Τουτουνζή μάς μιλά για τη δουλειά του πατέρα της που ήταν σεφ, για τα καλλιστεία του 1994 στα οποία στέφθηκε Σταρ Ελλάς, για την καριέρα στο μόντελινγκ, για τις επιδείξεις που συνυπήρξε με τη Σίντι Κρόφορντ και για την ψυχανάλυση, που είναι το πιο ωραίο δώρο που έχει κάνει στον εαυτό της.

Παρουσίαση: Ανδρέας Λαγός  
Επιμέλεια συνταγών: Ανδρέας Λαγός  
Σκηνοθεσία: Γιώργος Λογοθέτης  
Οργάνωση παραγωγής: Θοδωρής Σ. Καβαδάς  
Αρχισυνταξία: Tζίνα Γαβαλά  
Διεύθυνση παραγωγής: Βασίλης Παπαδάκης  
Διευθυντής Φωτογραφίας: Θέμης Μερτύρης  
Υπεύθυνη Καλεσμένων- Δημοσιογραφική επιμέλεια: Νικολέτα Μακρή  
Παραγωγή: GV Productions

|  |  |
| --- | --- |
| Ψυχαγωγία | **WEBTV** **ERTflix** |

**15:00**  |   **Ραντεβού... στην Ευρώπη, με την Επιστήμη Μπινάζη  (E)**   **(Τροποποίηση προγράμματος)**

Ραντεβού στην Ευρώπη: ένα road trip στην καρδιά μας  
  
Πού κρύβουν τα κλιματιστικά στη Νίκαια; Πώς είναι να ζεις σε ένα πλωτό σπίτι στο Δούναβη; Πίνουν ασύρτικο στη Μασσαλία; Γιατί ένα μπαρ στη Ζυρίχη επιλέγει να έχει άσχημη θέα; Και επιτέλους τι να υποστηρίζουμε, Σαμπντόρια ή Τζένοα;  
  
Ξεχάστε ό,τι ξέρατε για την Ευρώπη. Ήρθε η ώρα να τη δείτε μέσα από τα μάτια των Ελλήνων που την έκαναν σπίτι τους!   
  
Η Επιστήμη Μπινάζη ξεκινά για ένα road trip από τη μια άκρη της Ευρώπης στην άλλη. Δεν σταματά στους πιο δημοφιλείς προορισμούς, κινείται off the beaten track αναζητώντας τις πόλεις όπου χτυπά η καρδιά του ευρωπαϊκού οικοδομήματος. Μπολόνια, Μασσαλία, Ζυρίχη, Στρασβούργο, Νίκαια, Γένοβα, Βελιγράδι...   
  
Σε κάθε πόλη έχει για οδηγό, εκτός από online χάρτη, Έλληνες που ζουν και δραστηριοποιούνται εκεί. Άλλοι σπούδασαν στην πόλη και παρέμειναν, άλλοι κυνήγησαν εκεί τα όνειρά τους, κάποιοι μετέφεραν εκεί τις επιχειρήσεις τους. Όλοι μετρούν σήμερα δύο πατρίδες.   
  
Μας ανοίγουν τα σπίτια τους, μας δείχνουν τα στέκια τους, μας ξεναγούν στον τόπο τους με το μοναδικό τρόπο του ντόπιου. Καλεσμένοι, αλλά ταυτόχρονα και οικοδεσπότες, μας μιλούν για τη ζωή εκτός συνόρων. Τι τους λείπει από την Ελλάδα και τι θα μπορούσε να τους γυρίσει πίσω; Είναι η Ευρώπη το κοινό μας σπίτι και πώς βλέπουν τις αλλαγές που έχουν συντελεστεί τα τελευταία χρόνια από το βορρά ως το νότο;   
  
Ακολουθήστε μας σε ένα διττό ταξίδι, στο δρόμο και εντός μας. Ελάτε μαζί μας να γνωρίσουμε το κοινό μας σπίτι. Έχουμε Ραντεβού στην Ευρώπη.

**«Νίκαια, Κυανή Ακτή» [Με αγγλικούς υπότιτλους]**   
**Eπεισόδιο**: 2

Λένε ότι η ευτυχία είναι ένα μακρύ road trip με καλό playlist και προς το παρόν επιβεβαιώνουμε! Αφήνοντας πίσω μας τη Μασσαλία, συνεχίζουμε το ταξίδι μας προς δυτικά. Κυανή Ακτή, here we come!  
  
Πρώτη στάση, Κάννες. Τι κι αν το κόκκινο χαλί δεν είναι στρωμένο; Τίποτα δεν μας εμποδίζει να φανταστούμε, ότι ανεβαίνουμε τα σκαλιά στο Palais des Festivals ως άλλοι σταρ του σινεμά. Οι δεκάδες τουρίστες, που είχαν την ίδια ιδέα, μας προσγειώνουν στην πραγματικότητα. Ας αρκεστούμε σε μια σέλφι.  
  
Δεύτερη στάση, Αντίμπ, η αρχαία ελληνική Αντίπολη, εδώ όπου έζησε ο Πικάσο, αλλά και όπου ο Νίκος Καζαντζάκης πέρασε τα εννέα τελευταία χρόνια της ζωής του. Στο Βαλωρίς, συναντάμε την Κυριακή Μουστάκη, η οποία μέσα από μια ζωή γεμάτη περιπέτεια από τη Νάξο στην Αθήνα και μετά στο Παρίσι, στα πενήντα της χρόνια έμαθε την κεραμική τέχνη και έγινε μια από τις σπουδαιότερες κεραμίστριες της Γαλλίας.  
  
Τρίτη στάση, Νίκαια. Ο αρχιτέκτονας εσωτερικών χώρων Βασίλης Μίχου, που βάζει το δικό του λιθαράκι στην ομορφιά αυτού του τόπου, μας ξεναγεί στις υπαίθριες γκαλερί και το παραθαλάσσιο μέτωπο, αλλά και το Park du Chateau με την πανοραμική θέα στην πόλη. Όχι δεν είναι δύσκολο να καταλάβεις, γιατί επέλεγαν αυτό το μέρος οι αριστοκράτες για τις διακοπές τους.  
  
Γρήγορη επίσκεψη στο Κονσερβατόριο της Νίκαιας, όπου παρακολουθούμε την πρόβα του παγκοσμίου φήμης πιανίστα Στέφανου Θωμόπουλου. Το ξέρατε ότι οι Γάλλοι αγαπούν πολύ τον Χατζιδάκι;  
  
Το ταξίδι κλείνει παραμυθένια στη Villa Kerylos. Μια από τις πιο ακριβές βίλες της γαλλικής Ριβιέρας είναι «ελληνική». Μας ξεναγεί η Υπεύθυνη Πολιτιστικών και Παιδαγωγικών Προγραμμάτων της Βίλας, η Βασιλική Μαυροειδάκου-Καστελάνα, και μας εξηγεί ότι την έφτιαξε ως θερινή κατοικία για την οικογένειά του ο Θεόδωρος Ρενάκ, Γάλλος λόγιος και ερασιτέχνης αρχαιολόγος, ως πιστό αντίγραφο αρχαιοελληνικής βίλας της αρχαίας Δήλου.

Παρουσίαση: Επιστήμη Μπινάζη  
Σκηνοθεσία: Μάνος Αρμουτάκης  
Αρχισυνταξία: Λίνα Γιάνναρου, Άννα Ποδαρά  
Κείμενα: Επιστήμη Μπινάζη  
Έρευνα: Λίνα Γιάνναρου  
Εικονοληψία: Μάνος Αρμουτάκης, Κλεομένης Κουφαλιώτης  
Βοηθός Παραγωγής: Νίκος Τσιούμας  
Μοντάζ: Νίκος Καλαβρυτινός  
Μιξάζ: Κώστας Ντόκος  
Motion Graphics Design: Βαγγέλης Μολυβιάτης  
Μουσική Επιμέλεια: Επιστήμη Μπινάζη  
Λογιστήριο: Κωνσταντίνα Θεοφιλοπούλου  
Επικοινωνία: Γιώργος Ρόμπολας  
Creative Producer: Γιούλη Παπαοικονόμου  
Executive Producers: Πέτρος Αδαμαντίδης, Αλέξανδρος Χριστογιάννης  
Παραγωγοί: Κωνσταντίνος Τζώρτζης, Νίκος Βερβερίδης  
Εκτέλεση Παραγωγής: ελc productions σε συνεργασία με τη Dare Film

|  |  |
| --- | --- |
| Ντοκιμαντέρ / Ιστορία | **WEBTV** |

**16:00**  |   **Δυο Φορές Ξένος - ΕΡΤ Αρχείο  (E)**  

Σειρά ντοκιμαντέρ, 12 ημίωρων επεισοδίων.  
  
Με σημείο εκκίνησης τη Συνθήκη της Λωζάνης μετά τη μικρασιατική καταστροφή και την υποχρεωτική μετακίνηση πληθυσμών μεταξύ Ελλάδας και Τουρκίας, η σειρά ντοκιμαντέρ «Δύο φορές ξένος» διηγείται την ιστορία των πιο σημαντικών ανταλλαγών πληθυσμού του 20ου αιώνα.   
Συνδυάζοντας προσωπικές μαρτυρίες, πολιτική ανάλυση και σπάνιο αρχειακό υλικό, εξετάζει τα αίτια αυτών των μετακινήσεων και το πώς επηρέασαν και συνεχίζουν να επηρεάζουν τις ζωές εκατομμυρίων ανθρώπων.   
Η σειρά μας μεταφέρει από την Κεντρική Ευρώπη του Β΄ Παγκοσμίου Πολέμου, στον διαχωρισμό της Ινδίας και του Πακιστάν, και από το Ισραήλ και την Παλαιστίνη, στην Κύπρο και τις εμφύλιες συρράξεις της πρώην Γιουγκοσλαβίας.   
Θα ανακαλύψουμε πώς, ενώ η ανταλλαγή πληθυσμών συχνά αποτέλεσε ευπρόσδεκτη λύση στις συγκρούσεις μεταξύ εθνοτήτων, η προσωπική ιστορία όσων ξεριζώθηκαν και βρέθηκαν «Δύο φορές ξένοι» μαρτυρεί συχνά την αντίθετη όψη του νομίσματος: ελάχιστοι δεν αναπολούν τη χαμένη πατρίδα και τη συμβίωση με τον «εχθρικό» γείτονα.

**«Ξεριζωμός και μνήμη»**

Στο συγκεκριμένο επεισόδιο καταγράφονται:   
- Οι ανταλλαγές πληθυσμών βάσει της Συμφωνίας μεταξύ Ελλάδας και Τουρκίας το 1923  
- Η εφαρμογή της Συμφωνίας του Πότσνταμ το 1945 και το τεράστιο κύμα Γερμανών και Πολωνών προσφύγων.  
- Ο χωρισμός της Ινδίας και η δημιουργία του Πακιστάν το 1947. Το έπος της μετακίνησης μουσουλμάνων, ινδουιστών και Σιχ.  
- Οι πρόσφυγες στην Παλαιστίνη μεταξύ 1947 – 1952 και η πολιτική τους εκμετάλλευση.  
- Η Κύπρος από την ενδοκοινοτική βία του 1963 στην τουρκική εισβολή του 1974.   
Παρουσιάζονται προσωπικές μαρτυρίες.

Σενάριο: Ανδρέας Αποστολίδης, Μαρία Ψαρά  
Διεύθυνση φωτογραφίας: Στέλιος Αποστολόπουλος, Γιάννης Κάσσης, Αργύρης Τσεπελίκας  
Μοντάζ: Γιάννης Νταρίδης, Γιούρι Αβέρωφ  
Παραγωγή: ΕΡΤ Α.Ε.- Anemon Productions   
Εκτέλεση παραγωγής: Anemon Productions  
  
Σκηνοθεσία: Ανδρέας Αποστολίδης, Γιούρι Αβέρωφ

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**16:30**  |   **Συνάνθρωποι  (E)**   
  
Γ' ΚΥΚΛΟΣ   
  
**Έτος παραγωγής:** 2024

Ημίωρη εβδομαδιαία εκπομπή, παραγωγής ΕΡΤ 2024.  
  
Άνθρωποι από όλη την Ελλάδα, που σκέφτονται δημιουργικά και έξω από τα καθιερωμένα, παίρνουν τη ζωή στα χέρια τους και προσφέρουν στον εαυτό τους και τους γύρω τους. Άνθρωποι που οραματίζονται, συνεργάζονται, επιμένουν, καινοτομούν, δημιουργούν, προσφέρουν. Άνθρωποι με συναίσθηση και ενσυναίσθηση.  
  
Γιατί κάποιοι γράφουν τη δική τους ιστορία και έχει θετικό πρόσημο. +άνθρωποι

**«Ευρωπαίων Πόλις» [Με αγγλικούς υπότιτλους]**   
**Eπεισόδιο**: 4

Οι κάτοικοι μιας κρυμμένης πόλης στην καρδιά της Μακεδονίας, οι οποίοι αποκαλούνταν Ευρωπαίοι πολίτες χιλιάδες χρόνια πριν την ίδρυση της Ευρωπαϊκής Ένωσης.  
Ένας διδάκτορας της Αρχαιολογίας, που μεταφέρει αρχαιογνωστικές πληροφορίες και μέσα από τα κοινωνικά δίκτυα, δίνοντας στην επιστήμη μια διάσταση pop.  
  
Ο Γιάννης Δάρρας συναντάει τον επιστήμονα που μέσα από τα βιβλία, τις αναρτήσεις στα social και τα podcast του καταφέρνει να μετατρέψει τον στείρο θαυμασμό του ένδοξου παρελθόντος σε δημιουργική έμπνευση για το σήμερα και το αύριο. Συνομιλεί με τους νέους, που εμπνεύστηκαν από τον archaeostoryteller και οραματίζονται την αναγέννηση του τόπου τους.   
Ενός τόπου που δεν έχει ούτε δαντελένιες παραλίες με καταγάλανα νερά, ούτε πετρόκτιστα αρχοντικά και τοξωτά γεφύρια, έχει όμως την κληρονομιά ενός παρελθόντος που σημάδεψε την εξέλιξη του αρχαίου κόσμου.

Παρουσίαση: Γιάννης Δάρρας  
Έρευνα, Αρχισυνταξία: Γιάννης Δάρρας  
Διεύθυνση Παραγωγής: Νίνα Ντόβα  
Σκηνοθεσία: Βασίλης Μωυσίδης  
Δημοσιογραφική υποστήριξη: Σάκης Πιερρόπουλος  
Παρουσίαση: Γιάννης Δάρρας

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**17:00**  |   **Μαμά-δες (ΝΕΟ ΕΠΕΙΣΟΔΙΟ)**     
  
Θ' ΚΥΚΛΟΣ   
  
**Έτος παραγωγής:** 2025

Το «Μαμά-δες» αλλάζει…  
  
Το «Μαμά-δες» αλλάζει και ανανεώνεται. Η αγαπημένη εκπομπή της ΕΡΤ, η μοναδική της ελληνικής τηλεόρασης που ασχολείται αποκλειστικά με την γονεϊκότητα και συγκεντρώνει το ενδιαφέρον του κοινού, μπαίνει στη νέα της εποχή.  
  
Μετά την πολύ πετυχημένη παρουσίαση αρχικά από τη Ζωή Κρονάκη και στη συνέχεια από την Τζένη Θεωνά, η εκπομπή «Μαμά-δες» έρχεται με διαφορετική παρουσιάστρια σε κάθε εκπομπή.  
  
Μια γνωστή μαμά από τον καλλιτεχνικό χώρο, τον χώρο της τηλεόρασης ή του αθλητισμού θα αναλαμβάνει κάθε φορά να παρουσιάσει το «Μαμά-δες» με τον δικό της τρόπο.  
Κάθε εκπομπή θα είναι κομμένη και ραμμένη στα μέτρα της μαμάς που θα την παρουσιάζει και θα περιλαμβάνει θέματα που έχουν να κάνουν με τη δική της διαδρομή στη μητρότητα. Παράλληλα θα φιλοξενεί μια φίλη ή έναν φίλο της για μια συζήτηση που θα αποκαλύπτει γονεϊκές πλευρές, θα βγάζει συγκίνηση, χιούμορ και ανέκδοτες ιστορίες.

**Η Νίνα Κασιμάτη υποδέχεται τον Δημήτρη Κοτταρίδη, τη Βέρα Αθανασίου και την Κωνσταντία Δημογλίδου**   
**Eπεισόδιο**: 8

Την παρουσίαση της εκπομπής "Μαμά-δες" αναλαμβάνει η δημοσιογράφος και παρουσιάστρια της ΕΡΤ και του ΕΡΤNEWS, Νίνα Κασιμάτη.  
  
Η Νίνα Κασιμάτη μιλάει για τα δύο της παιδιά και για το πώς είναι να ζει μόνιμα στην Κόρινθο. Μας εξομολογείται ότι έγινε πολύ νέα μαμά, γεγονός που την έκανε να μεγαλώσει μαζί με τα παιδιά της.  
  
Πρώτος καλεσμένος της Νίνας Κασιμάτη είναι ο αγαπημένος φίλος και συμπαρουσιαστής της στην εκπομπή «Σαββατοκύριακο από τις 5» της ΕΡΤ, Δημήτρης Κοτταρίδης, με τον οποίο μιλάνε για τα δύο του παιδιά.   
  
Η Νίνα Κασιμάτη μπαίνει στην κουζίνα και μαγειρεύει το αγαπημένο φαγητό των παιδιών της, που δεν είναι άλλο από ένα λαχταριστό σουφλέ ζυμαρικών στον φούρνο.   
  
Στη συνέχεια η Νίνα αφήνει την κουζίνα και συναντάει την ψυχολόγο-ψυχοθεραπεύτρια, Βέρα Αθανασίου, με την οποία συζητούν για την επιρροή που έχουν οι παρέες και οι φίλοι στα παιδιά μας.   
  
Τέλος, η παρουσιάστρια υποδέχεται την εκπρόσωπο Τύπου της Ελληνικής Αστυνομίας, Κωνσταντία Δημογλίδου, η οποία αναφέρεται στην απαιτητική θέση που έχει στην Αστυνομία, αλλά και πώς καταφέρνει να είναι παράλληλα με αυτόν τον ρόλο της και μία καλή μαμά.

Αρχισυνταξία - Επιμέλεια εκπομπής: Δημήτρης Σαρρής   
Σκηνοθεσία: Βέρα Ψαρρά   
Δημοσιογραφική ομάδα: Εύη Λεπενιώτη, Λάμπρος Σταύρου   
Παραγωγή:DIGIMUM IKE

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**18:00**  |   **365 Στιγμές**   **(Τροποποίηση προγράμματος)**  
  
Γ' ΚΥΚΛΟΣ   
  
**Έτος παραγωγής:** 2024

Πίσω από τις ειδήσεις και τα μεγάλα γεγονότα βρίσκονται πάντα ανθρώπινες στιγμές. Στιγμές που καθόρισαν την πορεία ενός γεγονότος, που σημάδεψαν ζωές ανθρώπων, που χάραξαν ακόμα και την ιστορία. Αυτές τις στιγμές επιχειρεί να αναδείξει η εκπομπή «365 Στιγμές» με τη Σοφία Παπαϊωάννου, φωτίζοντας μεγάλα ζητήματα της κοινωνίας, της πολιτικής, της επικαιρότητας και της ιστορίας του σήμερα. Με ρεπορτάζ σε σημεία και χώρους που διαδραματίζεται το γεγονός, στην Ελλάδα και το εξωτερικό.  
Δημοσιογραφία 365 μέρες τον χρόνο, καταγραφή στις «365 Στιγμές».

**«Τουρκοκρητικοί: Οι άλλοι ανταλλάξιμοι» [Με αγγλικούς υπότιτλους]**   
**Eπεισόδιο**: 6

Πολλά έχουν γραφτεί και ειπωθεί για τους Έλληνες, που ξεριζώθηκαν από τους τόπους τους με την υποχρεωτική ανταλλαγή πληθυσμών το 1923 και τη συνθήκη της Λωζάννης.  
Η εκπομπή «365 Στιγμές» με τη Σοφία Παπαϊωάννου αποφασίζει να παρουσιάσει κάτι που δεν γίνεται συχνά: τους ανταλλάξιμους από την άλλη πλευρά. Τους Τουρκοκρητικούς, που αναγκάστηκαν κι εκείνοι να αφήσουν την Κρήτη, για να εγκατασταθούν στα έρημα σπίτια των Ελλήνων στα παράλια της Ιωνίας.  
Σε ένα συγκινητικό κι ιστορικό ταξίδι, η εκπομπή συναντά τους Τουρκοκρητικούς στο Αϊβαλί και το Μοσχονήσι, στα παράλια της Μικράς Ασίας, απέναντι από τη Λέσβο. Ακούει τους απογόνους τους να μιλούν την Κρητική διάλεκτο σαν ο χρόνος να σταμάτησε το 1923, μπαίνει στα πανέμορφα, άλλοτε ελληνικά σπίτια, συναντά τους ανθρώπους που ζουν σήμερα εκεί και που δεν ξέχασαν ποτέ την αγαπημένη τους Κρήτη. Ακολουθεί τις ανθρώπινες ιστορίες από τα χωριά, τους ελαιώνες και τα πορτοκάλια του Ρεθύμνου και των Χανίων στα σοκάκια και τους ελαιώνες του Μοσχονησίου, υπό τους ήχους των μαντινάδων και του Ξυλούρη. Ένα συγκινητικό ταξίδι στην άλλη πλευρά της ιστορίας.

Παρουσίαση: Σοφία Παπαϊωάννου  
Έρευνα: Σοφία Παπαϊωάννου  
Αρχισυνταξία: Σταύρος Βλάχος - Μάγια Φιλιπποπούλου

|  |  |
| --- | --- |
| Ταινίες | **WEBTV** |

**19:00**  |   **Ο Βασιλιάς της Γκάφας - Ελληνική Ταινία**     
  
**Έτος παραγωγής:** 1962  
**Διάρκεια**: 76'

Ο Φρίξος, ένας γκαφατζής που νομίζει ότι είναι μεγάλο λαγωνικό, εργάζεται ως ντετέκτιβ σ’ ένα γραφείο ερευνών, όπου μια μέρα τού ανατίθεται να βρει την ανιψιά και μοναδική κληρονόμο του μεγαλοεφοπλιστή Μηνά Γιακουμή, η οποία έχει εξαφανιστεί εδώ και καιρό.   
  
Ως βασικό, αλλά και μοναδικό στοιχείο αναγνώρισης, είναι μία ελιά που βρίσκεται στον αριστερό γλουτό της κοπέλας.   
  
Έτσι ο Φρίξος, ψάχνοντας για την ελιά, αναστατώνει όλο το νησί της Κω, όπου υπάρχουν υποψίες ότι βρίσκεται η εξαφανισθείσα, χωρίς βέβαια κανένα αποτέλεσμα.   
  
Ο ντεντέκτιβ, όμως, ενός ανταγωνιστικού γραφείου, ο Πολ, που έχει αναλάβει επίσης την ίδια αποστολή, τα καταφέρνει και ανακαλύπτει, ότι το ζητούμενο πρόσωπο είναι η κοπέλα που έχει ερωτευτεί ο Φρίξος, δηλαδή η βοηθός του Μαίρη.

Παίζουν: Θανάσης Βέγγος, Πάρη Λεβέντη, Θανάσης Μυλωνάς, Γιάννης Βογιατζής, Δημήτρης Νικολαΐδης, Κούλης Στολίγκας, Ελένη Καρπέτα  
Σενάριο: Ναπολέων Ελευθερίου   
Σκηνοθεσία: Πάνος Γλυκοφρύδης

|  |  |
| --- | --- |
| Ντοκιμαντέρ / Ταξίδια | **WEBTV** |

**20:30**  |   **Νησιά στην Άκρη**   **(Τροποποίηση προγράμματος)**  
  
Β' ΚΥΚΛΟΣ   
  
**Έτος παραγωγής:** 2024

Εβδομαδιαία ημίωρη εκπομπή, παραγωγής 2023-2024   
Τα «Νησιά στην Άκρη» είναι μια σειρά ντοκιμαντέρ της ΕΡΤ, που σκιαγραφεί τη ζωή λιγοστών κατοίκων σε μικρά ακριτικά νησιά. Μέσα από μια κινηματογραφική ματιά αποτυπώνονται τα βιώματα των ανθρώπων, οι ιστορίες τους, το παρελθόν, το παρόν και το μέλλον αυτών των απομακρυσμένων τόπων. Κάθε επεισόδιο είναι ένα ταξίδι, μία συλλογή εικόνων, προσώπων και ψηγμάτων καθημερινότητας.   
Μια προσπάθεια κατανόησης ενός διαφορετικού κόσμου, μιας μικρής, απομονωμένης στεριάς που περιβάλλεται από θάλασσα.

**«Άνω Κουφονήσι»[Με αγγλικούς υπότιτλους]**   
**Eπεισόδιο**: 6

Σε ένα νησί με σμαραγδένια νερά, ζουν κοντά τριακόσιοι άνθρωποι που τα καλοκαιριά φτάνουν τους 5.000. Αυτό το νησί διάλεξε η Στέλλα να κάνει τόπο της και ασχολείται με πάθος για τα κοινά. Σήμερα έχει να καθαρίσει ψάρια για το μεγάλο πανήγυρι που θα γίνει τέλος Μαΐου και ταυτόχρονα οργανώνει μαζί με άλλους την αιμοδοσία που γίνεται κάθε χρόνο στο νησί και που όλοι θα βρεθούν εκεί να δώσουν αλληλέγγυα τα χέρια τους. Ο Γιάννης έχει ένα κτήμα με αγελάδες ανάμεσα σε πολυ-τελείς βίλες. Αντιστέκεται στις προτάσεις για πώληση. Από την άλλη πλευρά του νησιού βρίσκεται το καρνάγιο που ο Μιχάλης επισκευάζει με τον παλιό παραδοσιακό τρόπο όλα τα ξύλινα σκαριά. Κάτω στο λιμάνι ο Καπετάν Πράσινος που κάνει τα δρομολόγια μεταξύ του πάνω και του κάτω Κου-φονησιού, σήμερα τελεί χρέη καβοδέτη καθώς το κρουαζιερόπλοιο δένει στο λιμάνι. Το απόγευμα σχεδόν όλο το νησί βρίσκεται στο λιμάνι. Ατμόσφαιρα αναμονής. Πυροτεχνήματα φωτίζουν τον η-μερήσιο ουρανό. Οι γιατροί του Αιγαίου καταφθάνουν. Η άφιξή τους δίνει ξεχωριστό χαρακτήρα στην καθημερινότητα των ντόπιων σε αυτή την ήρεμη εποχή.

Σκηνοθεσία: Γιώργος Σαβόγλου & Διονυσία Κοπανά   
Έρευνα - Αφήγηση: Διονυσία Κοπανά   
Διεύθυνση Φωτογραφίας: Carles Muñoz Gómez-Quintero   
Executive Producer: Σάκης Κουτσουρίδης   
Διεύθυνση Παραγωγής: Χριστίνα Τσακμακά   
Μουσική τίτλων αρχής-τέλους: Κωνσταντής Παπακωνσταντίνου   
Πρωτότυπη Μουσική: Μιχάλης Τσιφτσής   
Μοντάζ: Σταματίνα Ρουπαλιώτη, Γιώργος Σαβόγλου   
Βοηθός Κάμερας: Βαγγέλης Πυρπύλης

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**21:00**  |   **Ώρα Χορού  (E)**   **(Τροποποίηση προγράμματος)**  
  
Β' ΚΥΚΛΟΣ

Ωριαία εκπομπή, παραγωγής 2024.   
Τι νιώθει κανείς όταν χορεύει; Με ποιον τρόπο τον απελευθερώνει; Και τι είναι αυτό που τον κάνει να αφιερώσει τη ζωή του στην Τέχνη του χορού;   
Από τους χορούς του “δρόμου” και το tango μέχρι τον κλασικό και τον σύγχρονο χορό, η σειρά ντοκιμαντέρ «Ώρα Χορού» επιδιώκει να σκιαγραφήσει πορτρέτα χορευτών, καθηγητών, χορογράφων και ανθρώπων που χορεύουν διαφορετικά είδη χορού καταγράφοντας το πάθος, την ομαδικότητα, τον πόνο, τη σκληρή προετοιμασία, την πειθαρχία και τη χαρά που ο καθένας από αυτούς βιώνει.   
Η σειρά ντοκιμαντέρ «Ώρα Χορού» είναι η πρώτη σειρά ντοκιμαντέρ στην ΕΡΤ αφιερωμένη αποκλειστικά στον χορό. Μια σειρά που για μία ακόμα σεζόν ξεχειλίζει μουσική, κίνηση και ρυθμό.   
Μία ιδέα της Νικόλ Αλεξανδροπούλου, η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**Επεισόδιο: Η Ευρώπη Χορεύει Ελληνικούς Χορούς - Μέρος Β'[Με αγγλικούς υπότιτλους]**   
**Eπεισόδιο**: 12

Η Ευρώπη χορεύει ελληνικούς χορούς! Η Ώρα Χορού ταξιδεύει στις Βρυξέλλες και στο Aartselaar και συναντά ανθρώπους διαφορετικών εθνικοτήτων, οι οποίοι μαθαίνουν ελληνικούς χορούς.  
  
  
Η Μαρία Καραχάλιου, Αντιπρόεδρος Λυκείου των Ελληνίδων Βρυξελλών και η Καλίτσα Πανταζής, ψυχή του Χορευτικού Συγκροτήματος Kalitsa, κρατούν ζωντανή την παράδοση για τους Έλληνες του Βελγίου είτε είναι μετανάστες παλαιότερης γενιάς, είτε έχουν μετακομίσει πρόσφατα για δουλειά. Το πραγματικά αξιοσημείωτο όμως είναι ότι έχουν καταφέρει να προσελκύσουν το ενδιαφέρον δεκάδων ανθρώπων από διαφορετικές εθνικότητες που βρίσκουν στους ελληνικούς χορούς και την παράδοση της Ελλάδας κάτι τόσο ενδιαφέρον ώστε να επιλέγουν στον ελεύθερο χρόνο τους να ασχοληθούν με αυτό.  
  
  
Η Ώρα Χορού παρακολουθεί τα μαθήματά τους, όσο οι πρωταγωνιστές εξομολογούνται τις βαθιές σκέψεις τους στην Νικόλ Αλεξανδροπούλου, η οποία βρίσκεται πίσω από τον φακό.

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**22:00**  |   **Μια Νύχτα του Αυγούστου  (E)**  

Η ελληνική σειρά «Μια νύχτα του Αυγούστου», που βασίζεται στο ομότιτλο μυθιστόρημα της βραβευμένης συγγραφέως Βικτόρια Χίσλοπ, καταγράφει τον τραγικό απόηχο μιας γυναικοκτονίας, τις αμέτρητες ζωές που σημαδεύτηκαν ως συνέπειά της, τις φυλακές κάθε είδους που χτίζει ο άνθρωπος γύρω του, αλλά και την ανάγκη για λύτρωση, ελπίδα, αγάπη, που αναπόφευκτα γεννιέται πάντα μέσα από τα χαλάσματα. Η δράση από την Κρήτη και την περιοχή της Ελούντας, μεταφέρεται σε διάφορα σημεία του Πειραιά και της Αθήνας, ανάμεσα σε αυτά το λιμάνι, η Τρούμπα, το Μεταξουργείο, η Σαλαμίνα, τα οποία αναδίδουν μοναδικά της ατμόσφαιρα της δεκαετίας του ’60, όπου μας μεταφέρει η ιστορία.   
Η ιστορία…  
Το νήμα της αφήγησης ξετυλίγεται με αφετηρία τη δολοφονία της Άννας Πετράκη (Ευγενία Δημητροπούλου), από το σύζυγό της Ανδρέα Βανδουλάκη (Γιάννης Στάνκογλου), μια νύχτα του Αυγούστου, έξι χρόνια πριν, όταν ο τελευταίος μαθαίνει ότι είχε εραστή τον ξάδελφό του, τον Μανώλη Βανδουλάκη (Γιώργος Καραμίχος).  
Βασικό ρόλο στη σειρά έχει η αδελφή της Άννας, Μαρία Πετράκη (Γιούλικα Σκαφιδά), η οποία προσπαθεί να συνεχίσει τη ζωή της, κρατώντας καλά κρυμμένα μυστικά που δεν πρέπει να βγουν στην επιφάνεια…

**«Κάπου μακριά, όσο πιο μακριά»**   
**Eπεισόδιο**: 7

Ο Ανδρέας, χωρίς καν να το συνειδητοποιεί, βρίσκεται να είναι μέλος μιας συμμορίας της φυλακής, με επικεφαλής τον «ιερέα» Χρόνη. Ο Ανδρέας τον βλέπει σαν πατέρα και εθελοτυφλεί μπροστά στον αληθινό του χαρακτήρα. Παράλληλα, ο Μανώλης αναλαμβάνει να σώσει τη Ρηνιώ και τη Χριστίνα από τα «δίχτυα» της Φανής, μα η Φανή και ο Μάκης δεν θα τις αφήσουν ήσυχες τόσο εύκολα. Η Μαρία και ο Νίκος έρχονται για πρώτη φορά σε ρήξη, καθώς ο Νίκος έχει πλέον μάθει για τις κρυφές επισκέψεις της Μαρίας στον Ανδρέα.

Παίζουν: Γιώργος Καραμίχος (Μανώλης), Μαρία Καβογιάννη (Αγάθη), Γιάννης Στάνκογλου (Αντρέας Βανδουλάκης), Γιούλικα Σκαφιδά (Μαρία Πετράκη), Αλέξανδρος Λογοθέτης (Νίκος Κυρίτσης), Τάσος Νούσιας (Νίκος Παπαδημητρίου), Μαρία Πασά (Σοφία), Γιώργος Συμεωνίδης (Χρόνης), Κώστας Ανταλόπουλος (Σταύρος), Έλενα Τοπαλίδου (Φανή), Αινείας Τσαμάτης (Μάκης), Ελεάννα Φινοκαλιώτη (Φωτεινή), Έκτορας Λιάτσος (Αντώνης), Μιχάλης Αεράκης (Αλέξανδρος Βανδουλάκης), Ευγενία Δημητροπούλου (Άννα Πετράκη), Δημήτρης Αλεξανδρής (Ντρετάκης, διευθυντής φυλακών), Φωτεινή Παπαχριστοπούλου (Όλγα Βανδουλάκη), Βαγγέλης Λιοδάκης (Σαριδάκης, δεσμοφύλακας), Νικόλας Χαλκιαδάκης (Βαγγέλης, δεσμοφύλακας), Αντώνης Τσιοτσιόπουλος (Μάρκος), Αδελαΐδα Κατσιδέ (Κατερίνα), Ντένια Ψυλλιά (Ρηνιώ), Άννα Μαρία Μαρινάκη (Χριστίνα), Μάρκος Παπαδοκωνσταντάκης (Αναστάσης), Χρήστος Κραγιόπουλος (Φίλιππος)   
  
Σενάριο: Παναγιώτης Χριστόπουλος   
Σκηνοθεσία: Ζωή Σγουρού   
Διευθυντής Φωτογραφίας: Eric Giovon   
Σκηνογράφος: Αντώνης Χαλκιάς   
Σύνθεση πρωτότυπης μουσικής: Δημήτρης Παπαδημητρίου   
Ενδυματολόγος: Μάρλι Αλειφέρη   
Ηχολήπτης: Θεόφιλος Μποτονάκης   
Οργάνωση παραγωγής: Ελισσάβετ Χατζηνικολάου   
Διεύθυνση παραγωγής: Αλεξάνδρα Νικολάου   
Μοντάζ: Rowan McKay   
Εκτέλεση Παραγωγής: Σοφία Παναγιωτάκη / NEEDaFIXER

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:00**  |   **Η Παραλία (ΝΕΟ ΕΠΕΙΣΟΔΙΟ)**     
  
Β' ΚΥΚΛΟΣ

Στην Κρήτη του 1975  
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.  
  
Μυστικά, έρωτας και εκδίκηση  
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.  
  
Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.  
  
Μια ωδή στην Κρήτη και στον έρωτα  
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.  
  
Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.  
  
Πόσα μυστικά μπορεί να κρύβονται στα άδυτα νερά των Ματάλων;   
  
Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.  
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 91

Η Μαίρη στηρίζει τη Σοφί και της λέει ότι θα αναλάβει εκείνη να εξηγήσει στον Δημητρό την κατάσταση. Ο Απόστολος λέει στον Τόμι, ότι έχει διαλυθεί απ’ όσα έγιναν και ζητά χρόνο, ενώ η Νόνα συμβουλεύει τον Τόμι να μην παραδεχτεί την αλήθεια. Στο ξενοδοχείο, ο Διονύσης καταφτάνει αγχωμένος και ζητάει από τον Παύλο να βοηθήσει να βρουν τον Δημητρό που έχει εξαφανιστεί. Η Νικολίνα θεωρεί υπεύθυνη τη Μαίρη για όλα αυτά και γίνεται απειλητική απέναντί της. Στην Κοινοταρχία, η Χριστίνα ενημερώνει τη Μαρία και τον Κολιτσιδάκη, ότι τα ευρήματα ανασύρθηκαν από τη θάλασσα και τοποθετήθηκαν στο σημείο των εργασιών. Ο Κολιτσιδάκης στρέφει τις έρευνές του στον Σήφη. Παράλληλα, η Χριστίνα κάνει ένα ακόμη μυστήριο τηλεφώνημα και ενημερώνει κάποιον για τα αρχαία που βρέθηκαν. Την ίδια ώρα, η Τες λογομαχεί με την Κερασία και τον Γράντο, θεωρώντας ότι συνωμοτούν εναντίον της και αποφασίζει να πλησιάσει μόνη της το παιδί.

Παίζουν: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα – Ειρήνη), Νικολάκης Ζεγκίνογλου (πιτσιρικάς – Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (Παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)  
  
Νέοι χαρακτήρες στη σειρά «Η παραλία»: Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)  
  
Σενάριο: Παναγιώτης Ιωσηφέλης  
Εμπνευσμένο από την πρωτότυπη ιδέα των: Πηνελόπης Κουρτζή και Αυγής Βάγια  
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»  
Σκηνοθεσία: Στέφανος Μπλάτσος  
Σκηνοθέτες: Εύη Βαρδάκη, Γιώργος Κικίδης  
Διεύθυνση φωτογραφίας: Ανδρέας Γούλος, Άγγελος Παπαδόπουλος  
Σκηνογραφία: Σοφία Ζούμπερη  
Ενδυματολογία: Νινέττα Ζαχαροπούλου  
Μακιγιάζ: Λία Πρωτοπαππά, Έλλη Κριαρά  
Ηχοληψία: Παναγιώτης Ψημμένος, Σωκράτης Μπασιακούλης  
Μοντάζ: Χρήστος Μαρκάκης  
Μουσικοί-στίχοι: Alex Sid, Δημήτρης Νάσιος (Quasamodo)  
Μουσική επιμέλεια: Ασημάκης Κοντογιάννης  
Casting: Ηρώ Γάλλου  
Οργάνωση παραγωγής: Δημήτρης Αποστολίδης  
Project manager: Ορέστης Πλακιάς  
Executive producer: Βασίλης Χρυσανθόπουλος  
Παραγωγός: Στέλιος Κοτιώνης  
Εκτέλεση παραγωγής: Foss Productions  
Παραγωγή: ΕΡΤ

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**00:00**  |   **Ηλέκτρα  (E)**     
  
Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.  
  
Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**   
**Eπεισόδιο**: 109

Η Ηλέκτρα κρατά το όπλο μπροστά στον Σωτήρη. Του ζητά να της βεβαιώσει ότι, αν χρειαστεί, θα το χρησιμοποιήσει για εκείνη. Ο Σωτήρης κατανεύει, μη γνωρίζοντας τι σχεδιάζει. Ο Παύλος διαβεβαιώνει την άναυδη Δόμνα, ότι η κόρη της προσπαθεί συνεχώς να τον παρασύρει. Και πρέπει επιτέλους, κάποιος, να τη σταματήσει. Γιατί φεύγουν όλοι τρέχοντας από το μαγαζί της Ζωής, ενώ ο Περλεπές δίνει τη διάλεξή του για τους Άλκιμους; Η Δανάη ξυπνά στο πλευρό του Μπόγρη. Εκείνος αποπειράται να τη χαϊδέψει, μα εκείνη του ζητά να φύγει. Γιατί; Η Τιτίκα με τον Νικόλα ξεκινούν για το ναυπηγείο. Εκεί πηγαίνει και ο Σωτήρης, δίχως να γνωρίζει τι τον περιμένει ή τι δεν τον περιμένει, πλέον. Η Δόμνα βλέπει την κόρη της, ντυμένη προκλητικά και συνειδητοποιεί ότι ο Παύλος είχε δίκιο. Αυτή είναι μια άλλη Ηλέκτρα. Η Σοφία πηγαίνει στο σπίτι της Μάρως, αποφασισμένη να βάλει τέλος στην ιστορία της με τον Κυριάκο και ενώ στο ναυπηγείο επικρατεί πανικός, ο Νικόλας πηγαίνει να βρει την Ηλέκτρα, η οποία του ζητά, ένα μόνο: να φυτέψει στον Σωτήρη υποψίες για εκείνη και τον Παύλο.

Παίζουν: Έμιλυ Κολιανδρή (Ηλέκτρα), Αποστόλης Τότσικας (Παύλος Φιλίππου), Τάσος Γιαννόπουλος (Σωτήρης Βρεττός), Κατερίνα Διδασκάλου (Δόμνα Σαγιά), Γιώργος Συμεωνίδης (Στέργιος Σαγιάς), Λουκία Παπαδάκη (Τιτίκα Βρεττού), Αλέξανδρος Μυλωνάς (Πέτρος Βρεττός), Θανάσης Πατριαρχέας (Νικόλας Βρεττός), Νεφέλη Κουρή (Κατερίνα), Ευαγγελία Μουμούρη (Μερόπη Χατζή), Δανάη Λουκάκη (Ζωή Νικολαΐδου), Δρόσος Σκώτης (Κυριάκος Χατζής), Ειρήνη Λαφαζάνη (Δανάη), Βίκτωρας Πέτσας (Βασίλης), Όλγα Μιχαλοπούλου (Νεφέλη), Νεκτάρια Παναγιωτοπούλου (Σοφία), Εμμανουήλ Γεραπετρίτης (Περλεπές- Διευθυντής σχολείου), Άρης Αντωνόπουλος (υπαστυνόμος Μίμης), Νίκος Ιωαννίδης (Κωνσταντής), Χρήστος Γεωργαλής (Σεραφεντίνογλου), Ιφιγένεια Πιερίδου (Ουρανία), Αστέριος Κρικώνης (Φανούρης), Φανή Καταβέλη (Ελένη), Παύλος Κουρτίδης (Ορέστης Μίχος), Ελένη Κούστα (Μάρω), Αλκιβιάδης Μαγγόνας (Τέλης), Ευγενία Καραμπεσίνη (Φιλιώ), Αλέξανδρος Βάρθης (Δικηγόρος Νάσος Δημαράς), Μάκης Αρβανιτάκης (πρόεδρος δικαστηρίου), Βασίλειος-Κυριάκος Αφεντούλης (αστυνομικός Χάρης), Αιμιλιανός Σταματάκης (Σταύρος).   
Νέοι χαρακτήρες που έρχονται στη σειρά «Ηλέκτρα»: Αλεξάνδρα Παντελάκη (Δέσπω Καραβά), Ηλιάνα Μαυρομάτη (Αγνή Ντούτση), Σπύρος Σταμούλης (Αλέξης Μπόγρης)  
  
Σενάριο: Μαντώ Αρβανίτη, Θωμάς Τσαμπάνης   
Σκηνοθεσία: Βίκυ Μανώλη   
Σκηνοθέτες: Θανάσης Ιατρίδης, Λίνος Χριστοδούλου   
Διεύθυνση φωτογραφίας: Γιάννης Μάνος, Αντώνης Κουνέλας  
Ενδυματολόγος: Έλενα Παύλου   
Σκηνογράφος: Κική Πίττα   
Οργάνωση παραγωγής: Θοδωρής Κόντος   
Εκτέλεση παραγωγής: JK PRODUCTIONS – ΚΑΡΑΓΙΑΝΝΗΣ   
Παραγωγή: ΕΡΤ

|  |  |
| --- | --- |
| Ταινίες | **WEBTV** |

**01:10**  |   **Ο Βασιλιάς της Γκάφας - Ελληνική Ταινία**     
  
**Έτος παραγωγής:** 1962  
**Διάρκεια**: 76'

Ο Φρίξος, ένας γκαφατζής που νομίζει ότι είναι μεγάλο λαγωνικό, εργάζεται ως ντετέκτιβ σ’ ένα γραφείο ερευνών, όπου μια μέρα τού ανατίθεται να βρει την ανιψιά και μοναδική κληρονόμο του μεγαλοεφοπλιστή Μηνά Γιακουμή, η οποία έχει εξαφανιστεί εδώ και καιρό.   
  
Ως βασικό, αλλά και μοναδικό στοιχείο αναγνώρισης, είναι μία ελιά που βρίσκεται στον αριστερό γλουτό της κοπέλας.   
  
Έτσι ο Φρίξος, ψάχνοντας για την ελιά, αναστατώνει όλο το νησί της Κω, όπου υπάρχουν υποψίες ότι βρίσκεται η εξαφανισθείσα, χωρίς βέβαια κανένα αποτέλεσμα.   
  
Ο ντεντέκτιβ, όμως, ενός ανταγωνιστικού γραφείου, ο Πολ, που έχει αναλάβει επίσης την ίδια αποστολή, τα καταφέρνει και ανακαλύπτει, ότι το ζητούμενο πρόσωπο είναι η κοπέλα που έχει ερωτευτεί ο Φρίξος, δηλαδή η βοηθός του Μαίρη.

Παίζουν: Θανάσης Βέγγος, Πάρη Λεβέντη, Θανάσης Μυλωνάς, Γιάννης Βογιατζής, Δημήτρης Νικολαΐδης, Κούλης Στολίγκας, Ελένη Καρπέτα  
Σενάριο: Ναπολέων Ελευθερίου   
Σκηνοθεσία: Πάνος Γλυκοφρύδης

|  |  |
| --- | --- |
| Ντοκιμαντέρ / Τέχνες - Γράμματα | **WEBTV** **ERTflix** |

**03:00**  |   **45 Μάστοροι 60 Μαθητάδες  (E)**   **(Τροποποίηση προγράμματος)**  
  
Β' ΚΥΚΛΟΣ   
  
**Έτος παραγωγής:** 2023

Εβδομαδιαία ημίωρη εκπομπή, παραγωγής 2023-2024.  
  
Σειρά ημίωρων ντοκιμαντέρ, που παρουσιάζουν παραδοσιακές τέχνες και τεχνικές στον 21ο αιώνα, τα οποία έχουν γυριστεί σε διάφορα μέρη της Ελλάδας.  
  
Δεύτερος κύκλος 10 πρωτότυπων ημίωρων ντοκιμαντέρ, τα οποία έχουν γυριστεί από τους πρόποδες του Πάικου και τον Πεντάλοφο Κοζάνης, ως την Κρήτη και τη Ρόδο, το Διδυμότειχο και τη Σπάρτη. Σε τόπους δηλαδή, όπου συνεχίζουν να ασκούνται οικονομικά βιώσιμες παραδοσιακές τέχνες, κάποιες από τις οποίες έχουν ενταχθεί στον κατάλογο της άυλης πολιτιστικής κληρονομιάς της UNESCO.  
  
Η γνωστή stand up comedian Ήρα Κατσούδα επιχειρεί να μάθει τα μυστικά της κατασκευής της λύρας ή των στιβανιών, της οικοδόμησης με πέτρα ή της χαλκουργίας και του βοτσαλωτού στους τόπους όπου ασκούνται αυτές οι τέχνες. Μαζί της, βιώνει τον κόπο, τις δυσκολίες και τις ιδιαιτερότητες της κάθε τέχνης κι ο θεατής των ντοκιμαντέρ!

**«Παραδοσιακή Οργανοποιία - Η Κρητική Λύρα» [Με αγγλικούς υπότιτλους]**   
**Eπεισόδιο**: 2

Η κρητική λύρα, ξαδέλφη της κωνσταντινουπολίτικης και της ποντιακής λύρας, κατασκευάζεται ακόμη με τον παραδοσιακό τρόπο από ανθρώπους που αγαπάνε τον ήχο και τη μουσική της.   
Στο νέο επεισόδιο του 45 Μάστοροι, 60 Μαθητάδες, η Ήρα επισκέπτεται το εργαστήριο του Στέλιου Πετράκη στις Γούβες του νομού Ηρακλείου και, αφού μάθει δυο τρία βασικά πράγματα για τα είδη της λύρας, ανακαλύπτει πως η κατασκευή της ξεκινάει από κορμούς δέντρων σε ερείπια σπιτιών, συνεχίζεται με προσεκτική κοπή και αναζήτηση του τέλειου ξύλου, ώστε να έχει το όργανο το σωστό ήχο, ενώ ακολουθεί μια ατελείωτη ιεροτελεστία, αντάξια ενός οργάνου, που είναι φτιαγμένο για να μας συνοδεύει σε χαρές και λύπες.   
Μαζί με την Ήρα, ο θεατής θα πάρει μια ιδέα για τον τρόπο κατασκευής του μουσικού οργάνου που λατρεύεται στην Κρήτη, ενώ θ’ ακούσει και δυο σπουδαίους μουσικούς (τον Ρος Ντέιλι και την Κέλυ Θωμά) να δοκιμάζουν τις λύρες τους μαζί με τον Στέλιο Πετράκη.

Παρουσίαση: Ήρα Κατσούδα   
Σκηνοθεσία - Concept: Γρηγόρης Βαρδαρινός   
Σενάριο - Επιστημονικός Συνεργάτης: Φίλιππος Μανδηλαράς   
Διεύθυνση Παραγωγής: Ιωάννα Δούκα   
  
Σύνθεση Μουσικής: Γεώργιος Μουχτάρης   
Τίτλοι αρχής - Graphics: Παναγιώτης Γιωργάκας

|  |  |
| --- | --- |
| Ενημέρωση / Κινηματογράφος | **WEBTV** **ERTflix** |

**03:30**  |   **27ο Φεστιβάλ Ντοκιμαντέρ Θεσσαλονίκης (ΝΕΟ ΕΠΕΙΣΟΔΙΟ)**     
  
**Έτος παραγωγής:** 2025

Δεκάλεπτο αφιέρωμα παραγωγής ΕΡΤ για το 27ο Διεθνές Φεστιβάλ Ντοκιμαντέρ Θεσσαλονίκης (06-16/03/25).  
  
Η ERTWorld σας ξεναγεί στον θαυμαστό κόσμο της τεκμηρίωσης και της Τεχνητής Νοημοσύνης που είναι το κεντρικό αφιέρωμα της φετινής διοργάνωσης.   
Καθημερινά όλες οι δράσεις, με αποκλειστικές συνεντεύξεις, ρεπορτάζ και παραλειπόμενα από την ανοιξιάτικη γιορτή των εικόνων.

**Eπεισόδιο**: 6

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**04:00**  |   **Η Παραλία  (E)**     
  
Β' ΚΥΚΛΟΣ

Στην Κρήτη του 1975  
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.  
  
Μυστικά, έρωτας και εκδίκηση  
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.  
  
Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.  
  
Μια ωδή στην Κρήτη και στον έρωτα  
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.  
  
Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.  
  
Πόσα μυστικά μπορεί να κρύβονται στα άδυτα νερά των Ματάλων;   
  
Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.  
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 91

Η Μαίρη στηρίζει τη Σοφί και της λέει ότι θα αναλάβει εκείνη να εξηγήσει στον Δημητρό την κατάσταση. Ο Απόστολος λέει στον Τόμι, ότι έχει διαλυθεί απ’ όσα έγιναν και ζητά χρόνο, ενώ η Νόνα συμβουλεύει τον Τόμι να μην παραδεχτεί την αλήθεια. Στο ξενοδοχείο, ο Διονύσης καταφτάνει αγχωμένος και ζητάει από τον Παύλο να βοηθήσει να βρουν τον Δημητρό που έχει εξαφανιστεί. Η Νικολίνα θεωρεί υπεύθυνη τη Μαίρη για όλα αυτά και γίνεται απειλητική απέναντί της. Στην Κοινοταρχία, η Χριστίνα ενημερώνει τη Μαρία και τον Κολιτσιδάκη, ότι τα ευρήματα ανασύρθηκαν από τη θάλασσα και τοποθετήθηκαν στο σημείο των εργασιών. Ο Κολιτσιδάκης στρέφει τις έρευνές του στον Σήφη. Παράλληλα, η Χριστίνα κάνει ένα ακόμη μυστήριο τηλεφώνημα και ενημερώνει κάποιον για τα αρχαία που βρέθηκαν. Την ίδια ώρα, η Τες λογομαχεί με την Κερασία και τον Γράντο, θεωρώντας ότι συνωμοτούν εναντίον της και αποφασίζει να πλησιάσει μόνη της το παιδί.

Παίζουν: Δημήτρης Μοθωναίος (Χάρης Καλαφάτης), Μαρία Ναυπλιώτου (χήρα – Ειρήνη), Νικολάκης Ζεγκίνογλου (πιτσιρικάς – Μανώλης), Αλέξανδρος Λογοθέτης (Διονύσης Αρχοντάκης), Δημήτρης Κίτσος (Παύλος Αρχοντάκης), Μπέτυ Λιβανού (Νικολίνα Αρχοντάκη), Γιώργος Νινιός (Δημητρός Αρχοντάκης), Μαίρη Μηνά (Μαίρη), Νικόλας Παπαγιάννης (Γράντος Μαυριτσάκης), Ευσταθία Τσαπαρέλη (Κερασία Μαυριτσάκη), Αλέξανδρος Μούκανος (Παπα-Νικόλας Μαυριτσάκης), Κατερίνα Λυπηρίδου (Ελένη Ανδρουλιδάκη), Γωγώ Καρτσάνα (Μαρία Ζαφειράκη), Τάκης Σακελλαρίου (Κώστας Ζαφειράκης), Μαρία Μπαγανά (Νόνα Ζηνοβάκη), Δημήτρης Ξανθόπουλος (Σήφης Γερωνυμάκης), Αναστασία Γερωνυμάκη (Νικολαΐς Μπιμπλή), Άντριαν Φρίλινγκ (Ρόμπερτ), Νικόλας Παπαϊωάννου (Κολτσιδάκης), Νίκος Καραγεώργης (Παντελής Αρβανιτάκης), Γιώργος Γιαννόπουλος (Μανόλης Παπαγιαννάκης), Ξένια Ντάνια (Τες Γουίλσον), Ελεάνα Στραβοδήμου (Ναταλί Πασκάλ), Γιώργος Σαββίδης (Τόμι Μπέικερ)  
  
Νέοι χαρακτήρες στη σειρά «Η παραλία»: Αφροδίτη Λιάντου (Ιφιγένεια Τουφεξή), Αλεξία Καλτσίκη (Φανή Τουφεξή), Κώστας Κάππας (Χρήστος Τουφεξής), Χρήστος Κραγιόπουλος (Απόστολος Τουφεξής), Ντένια Στασινοπούλου (Σοφί), Σύρμω Κεκέ (Μπέρτα), Ειρήνη Γιώτη (Άρια), Ανδριάνα Σαράντη (Γιούντιθ), Ευθαλία Παπακώστα (Έιμι), Άλκης Μπακογιάννης (Ιάκωβος Γεροντάκης)  
  
Σενάριο: Παναγιώτης Ιωσηφέλης  
Εμπνευσμένο από την πρωτότυπη ιδέα των: Πηνελόπης Κουρτζή και Αυγής Βάγια  
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή, το οποίο κυκλοφορεί από τις εκδόσεις «Ψυχογιός»  
Σκηνοθεσία: Στέφανος Μπλάτσος  
Σκηνοθέτες: Εύη Βαρδάκη, Γιώργος Κικίδης  
Διεύθυνση φωτογραφίας: Ανδρέας Γούλος, Άγγελος Παπαδόπουλος  
Σκηνογραφία: Σοφία Ζούμπερη  
Ενδυματολογία: Νινέττα Ζαχαροπούλου  
Μακιγιάζ: Λία Πρωτοπαππά, Έλλη Κριαρά  
Ηχοληψία: Παναγιώτης Ψημμένος, Σωκράτης Μπασιακούλης  
Μοντάζ: Χρήστος Μαρκάκης  
Μουσικοί-στίχοι: Alex Sid, Δημήτρης Νάσιος (Quasamodo)  
Μουσική επιμέλεια: Ασημάκης Κοντογιάννης  
Casting: Ηρώ Γάλλου  
Οργάνωση παραγωγής: Δημήτρης Αποστολίδης  
Project manager: Ορέστης Πλακιάς  
Executive producer: Βασίλης Χρυσανθόπουλος  
Παραγωγός: Στέλιος Κοτιώνης  
Εκτέλεση παραγωγής: Foss Productions  
Παραγωγή: ΕΡΤ

**ΠΡΟΓΡΑΜΜΑ  ΤΕΤΑΡΤΗΣ  12/03/2025**

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**05:00**  |   **Συνδέσεις**   **(Αλλαγή ώρας)**

Έγκαιρη και αμερόληπτη ενημέρωση, καθημερινά από Δευτέρα έως Παρασκευή από τις 05:30 π.μ. έως τις 09:00 π.μ., παρέχουν ο Κώστας Παπαχλιμίντζος και η Κατερίνα Δούκα, οι οποίοι συνδέονται με την Ελλάδα και τον κόσμο και μεταδίδουν ό,τι συμβαίνει και ό,τι μας αφορά και επηρεάζει την καθημερινότητά μας.   
Μαζί τους το δημοσιογραφικό επιτελείο της ΕΡΤ, πολιτικοί, οικονομικοί, αθλητικοί, πολιτιστικοί συντάκτες, αναλυτές, αλλά και προσκεκλημένοι εστιάζουν και φωτίζουν τα θέματα της επικαιρότητας.

Παρουσίαση: Κώστας Παπαχλιμίντζος, Κατερίνα Δούκα  
Σκηνοθεσία: Γιάννης Γεωργιουδάκης  
Αρχισυνταξία: Γιώργος Δασιόπουλος, Βάννα Κεκάτου  
Διεύθυνση φωτογραφίας: Γιώργος Γαγάνης  
Διεύθυνση παραγωγής: Ελένη Ντάφλου, Βάσια Λιανού

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**